ร้านอาหารเก่าแก่ที่ก่อตั้งมากว่า 100 ปี เปิดขายกันมากว่า 3 รุ่น ตัวร้านเป็นตึกขนาดหนึ่งคูหา เปิดให้บริการอาหารไทย-จีน ตั้งแต่ปี 2452 ซึ่งเคล็ดลับของร้าน คือ การคัดเป็ดเชอร์รี่เกรดดี นำมาผ่านกรรมวิธีหมัก เครื่องเทศ แล้วย่างในอุณหภูมิที่เหมาะสม สำหรับเมนูอาหารที่มีชื่อเสียง ได้แก่ เป็ดย่าง, หมูแดง, หมูกรอบ ส่วนเมนูยอดนิยม ได้แก่ ข้าวหน้าเป็ด, ข้าวหมูแดง, ข้าวหมูกรอบ, ข้าวเฉโป, บะหมี่เป็ด, บะหมี่หมูแดง, เกี๊ยวหมู และเกี๊ยวกุ้ง นอกจากนี้ ยังมีอาหารไว้บริการทั้ง ข้าวผัด, ราดหน้า, โกยชีหมี่ เป็นต้น รวมถึงมีเมนูใหม่อย่าง เป็ดย่างสุญญากาศ ที่คงความอร่อยของเป็ดให้ยาวนานมากขึ้นอีกด้วย

         เวลาเปิด-ปิด : เปิดบริการทุกวัน เวลา 09.00-20.00 น.
        ที่อยู่ : 1415 ถนนเจริญกรุง แขวงสีลม เขตบางรัก กรุงเทพฯ
         โทรศัพท์ : 0 2234 3755, 08 3910 1444
        เว็บไซต์ : prachakrestaurant.com และเฟซบุ๊ก Ped Prachak

